Man wat hond vasketting, swaar gestraf | Netwerk24
Man wat hond vasketting, swaar gestraf
'n Man van Piketberg is verlede week in die plaaslike hof aan dieremishandeling skuldig bevind.
Johan Carolus is Dinsdag 2 Julie 'n boete van R4 000 of ses maande tronkstraf opgelê waarvan R3 000 en vier maande vir vier jaar opgeskort is.
Dit volg nadat inspekteur Stephanie Fortuin van die Swartland- en Weskus-dierebeskermingsvereniging (DBV) vroeër 'n klag van dieremishandeling teen Carolus ingedien het. Fortuin het in 'n inspeksie in Maart 2018 Carolus se hond, Tiger, aan 'n kort ketting gekry. Hy het ook ernstige vliegbytwonde aan die ore gehad. Carolus is gewaarsku en Fortuin het gereeld opvolgbesoeke gedoen. In hierdie tydperk het dit gelyk asof dit beter gaan.